Bilingválne slovensko-španielske gymnázium,

Štúrova ulica 2590/31A, Nové Mesto nad Váhom

**Kritériá pre prijímacie konanie pre školský rok 2023/2024**

1. **Základné ustanovenie**

Prijímacie konanie sa koná v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákonom č. 71/1967 Z. z. o správnom konaní (správny poriadok) v znení neskorších predpisov.

1. **Uchádzači o štúdium**
	1. Do prvého ročníka Bilingválneho slovensko-španielskeho gymnázia, Štúrova ulica 2590/31A, Nové Mesto nad Váhom môže byť prijatý uchádzač, ktorý (podľa § 62 odst.3 školského zákona):

a) získal primárne vzdelanie podľa § 16 ods. 3 pís. a) školského zákona a v školskom roku 2018/2019 ukončil ôsmy ročník vzdelávacieho programu základnej školy a splnil podmienky prijímacieho konania

b) získal nižšie stredné vzdelanie podľa § 16 ods. 3 pís. b) školského zákona a splnil podmienky prijímacieho konania

**Podmienkou prijatia uchádzača na vzdelávanie je, že uchádzač nie je žiakom inej strednej školy.**

* 1. Všetci uchádzači o štúdium na tunajšej škole musia:
		1. prostredníctvom riaditeľa základnej školy alebo osobne doručiť prihlášku do

**termínu, ktorý určí Ministerstvo školstva, vedy, výskumu a športu Slovenskej republiky (MŠVVŠ)**

* + 1. vykonať prijímaciu skúšku
	1. Počet prijímaných žiakov do 1. ročníka: **31**
1. **Prijímacia skúška** sa uskutoční **v termínoch, ktoré určí MŠVVŠ**
	* 1. zo slovenského jazyka a literatúry v dĺžke trvania 45 minút
		2. z matematiky v dĺžke trvania 45 minút.
		3. Z anglického jazyku v dĺžke trvania 45 minút.
	1. Úspešné – neúspešné vykonanie prijímacej skúšky

**Uchádzač úspešne vykoná prijímaciu skúšku, ak získa najmenej 20 bodov z maximálne možných 50 bodov z testu z cudzieho jazyka a najmenej 20 bodov zo slovenského jazyka z maximálne možných 50 bodov a 20 bodov z matematiky z 50 maximálne možných bodov. V inom prípade uchádzač vykoná prijímaciu skúšku neúspešne.**

1. **Prideľovanie bodov uchádzačom v prijímacom konaní**

Uchádzačom budú prideľované body:

* + 1. za prijímaciu skúšku
		2. za predmetové olympiády, literárne súťaže, súťaž Hviezdoslavov Kubín, Šaliansky Maťko, Timravina studnička a Pytagoriádu podľa nižšie určených kritérií
		3. za študijné výsledky na ZŠ v dvoch klasifikačných obdobiach (viď bod 4.7 až 4.8)
	1. Za umiestnenie v predmetových olympiádach v školských rokoch 2022/2023, 2021/2022 uchádzač môže získať body nasledovne:

|  |  |  |  |
| --- | --- | --- | --- |
|  | okresné kolo | krajské kolo | celoslovenské kolo |
| 1. miesto | 4 body | 8 bodov | 12 bodov |
|  2. miesto | 3 body | 7 bodov | 11 bodov |
| 3. miesto | 2 body | 6 bodov | 10 bodov |
| úspešný riešiteľ | 1 bod | 5 bodov | 9 bodov |

* 1. Za umiestnenie v súťaži Hviezdoslavov Kubín, Šaliansky Maťko, Timravina studnička v školských rokoch 2021/2022, 2022/2023 uchádzač môže získať body nasledovne:

|  |  |  |  |
| --- | --- | --- | --- |
|  | regionálne kolo | krajské kolo | celoslovenské kolo |
| 1. miesto | 3 body | 6 bodov | 9 bodov |
| 2. miesto | 2 body | 5 bodov | 8 bodov |
| 3. miesto | 1 bod | 4 body | 7 bodov |

* 1. Za umiestnenie v literárnych súťažiach vyhlásených MŠVVaŠ SR (musí byť v zozname súťaží v Pedagogicko-organizačných pokynoch MŠVVaŠ SR pre školský rok 2021/2022, 2022/2023) môže uchádzač získať body nasledovne:

|  |  |  |
| --- | --- | --- |
|  | krajské kolo | celoslovenské kolo |
| 1. miesto | 3 body | 6 bodov |
| 2. miesto | 2 body | 5 bodov |
| 3. miesto | 1 bod | 4 body |

* 1. Za získanie diplomu v Pytagoriáde v školskom roku 2021/2022, 2022/2023

|  |  |  |
| --- | --- | --- |
|  | Okresné kolo | Celoslovenské kolo |
| Diplom víťaza | 4 body | 12 bodov |
| Diplom úspešného riešiteľa | 1 bod | 9 bodov |

* 1. Ďalší postup pri prideľovaní bodov za uvedené súťaže - v jednom školskom roku sa hodnotí v jednej súťaži najlepšie umiestnenie uchádzača - body za umiestnenie v súťaži sa pridelia len na základe kópie diplomu overenej riaditeľom ZŠ a zaslanej spolu s prihláškou alebo odovzdanej najneskôr v deň konania prijímacej skúšky pedagogickému dozoru.
	2. Za študijné výsledky zo ZŠ budú uchádzačom prideľované body na základe priemeru známok predmetov **slovenský jazyk a literatúra, cudzí jazyk, matematika, fyzika, chémia a biológia**, v týchto dvoch klasifikačných obdobiach:
		1. pre uchádzačov z 8. ročníka ZŠ: 2. polrok 7. ročníka, 1. polrok 8. ročníka
		2. pre uchádzačov z 9. ročníka ZŠ: 2. polrok 8. ročníka, 1. polrok 9. ročníka

V prípade, že má uchádzač 2 cudzie jazyky, berie sa do úvahy známka lepšie hodnoteného jazyka.

Ak má žiak z niektorého sledovaného predmetu na vysvedčení absolvoval, za daný predmet sa mu započíta priemer známok ostatných sledovaných predmetov.

* 1. Stupnica pridelených bodov na základe študijných výsledkov

Za každé klasifikačné obdobie získa uchádzač body nasledovne:

|  |  |
| --- | --- |
| Priemer známok | Počet bodov |
| 1,00 – 1,20 | 10 |
| 1,21 – 1,40 | 8 |
| 1,41 – 1,60 | 6 |
| 1,61 – 1,80 | 4 |

Za študijné výsledky na základnej škole môže uchádzač získať maximálne 20 bodov.

1. **Poradie prijímania uchádzačov**

Poradie prijímania uchádzačov bude zostavené podľa súčtu bodov, ktoré získa uchádzač za talentovú skúšku, za umiestnenie v hodnotených súťažiach a za študijné výsledky podľa kritérií vyššie uvedených.

**Poradie prijímania uchádzačov pri rovnosti bodov**

Pri rovnosti bodov bude prednostne prijatý uchádzač, ktorý má v súlade s § 67 ods. (3) školského zákona zmenenú pracovnú schopnosť. Rozhodnutie posudkovej komisie sociálneho zabezpečenia je preto potrebné odovzdať spolu s prihláškou. Pri ďalšej rovnosti bodov bude prednostne prijatý uchádzač, ktorý získal viac bodov v tomto poradí:

* + 1. dosiahol vyšší počet bodov za talentovú skúšku
		2. dosiahol lepší študijný priemer (porovnávať sa budú výsledky od posledného klasifikačného obdobia smerom k predchádzajúcemu posudzovanému klasifikačnému obdobiu)
		3. dosiahol vyšší počet bodov v hodnotených súťažiach
1. **Neúčasť na prijímacej skúške**

Uchádzačovi, ktorý sa zo závažných dôvodov nemôže zúčastniť prijímacej skúšky v riadnom termíne, určí na základe písomného ospravedlnenia riaditeľka školy náhradný termín. Dôvod neúčasti na prijímacej skúške musí byť oznámený riaditeľke školy najneskôr v deň konania prijímacej skúšky do jej ukončenia. V takom prípade je rezervované miesto medzi prijatými uchádzačmi do prvého ročníka.

1. **Zverejnenie výsledkov prijímacieho konania**

Riaditeľka školy zverejní zoznam uchádzačov **v termíne určenom MŠVVŠ** na dverách hlavného vchodu do budovy školy a na internetovej stránke školy (**www.bilgymnmv.edupage.org**) podľa výsledkov prijímacieho konania. Uchádzači budú zoradení pod číselným kódom, ktorý bude oznámený v pozvánke na prijímaciu skúšku, podľa celkového počtu bodov získaných pri prijímacom konaní s informáciou, či uchádzač vykonal prijímaciu skúšku úspešne alebo neúspešne.

* 1. Písomné oznámenie výsledku prijímacieho konania

Riaditeľka školy po vyhodnotení prijímacieho konania vydá príslušné rozhodnutie a zašle ho zákonnému zástupcovi uvedenému na prihláške uchádzača spolu s informáciou o spôsobe a termíne zápisu prijatých uchádzačov.

1. **Zápis prijatých uchádzačov**

**Zápis prijatého uchádzača vykoná jeho zákonný zástupca na základe zápisného lístka, ktorý vydá príslušná základná škola. Termín zápisu bude oznámený v rozhodnutí o prijatí na štúdium.** V prípade, že z akéhokoľvek dôvodu sa nemôže zákonný zástupca žiaka dostaviť na zápis, je povinný túto skutočnosť oznámiť riaditeľke školy a dohodnúť zápis v náhradnom termíne. Ak zákonný zástupca prijatého uchádzača na štúdium nezapíše, rozhodnutie, ktorým bol uchádzač prijatý na štúdium, bude neplatné podľa § 68 ods. 3 školského zákona. Uvoľnené miesto sa ponúkne ďalšiemu uchádzačovi, ktorý je v poradí medzi žiakmi neprijatými pre nedostatok miesta.

1. **Použitie osobných údajov uchádzačov**

V procese prijímacieho konania za účelom spracovania a oznamovania jeho výsledkov škola bude pracovať s týmito osobnými údajmi: meno a priezvisko uchádzača, dátum a miesto jeho narodenia, rodné číslo, adresa, štátne občianstvo, vyučovací jazyk, zdravotná spôsobilosť, výchovno-vzdelávacie výsledky za určené klasifikačné obdobia, výsledky z hodnotených súťaží, meno a priezvisko zákonného zástupcu uchádzača, jeho adresa a číslo telefónu.

1. **Záver**

Kritériá prijímacieho konania boli prerokované v pedagogickej rade školy dňa 22.2.2022 a sú platné pre prijímacie konanie pre školský rok 2023/2024.

**Poznámka:**

1. Naša škola neorganizuje a ani nikoho nepoverila organizovaním prípravných kurzov na prijímacie skúšky

2. Štúdium je bezplatné. Každý prijatý žiak sa bude vzdelávať v súlade so školským vzdelávacím programom zverejneným na [www.bilgymnmv.edupage.org](http://www.bilgymnmv.edupage.org)

3. Informácie o našej škole a prijímacích skúškach nájdete na internetovej stránke [www.bilgymnmv.edupage.org](http://www.bilgymnmv.edupage.org)

V Novom Meste nad Váhom dňa 22.2.2022

RNDr. Jana Habová, riaditeľka školy